Aldo Berardi

**Aldo Berardi** (født 1963) er en fransk katolsk ordensgeistlig, biskop og apostolisk vikar for det apostoliske vikariat Nord-Arabia.

## Liv og virke
### Bakgrunn
Aldo Berardi studerte først filosofi ved seminaret i Villers-lès-Nancy. Etter en misjonsinnsats på Madagaskar sluttet han seg til trinitarianerne, fullførte teologistudier ved seminaret i Montréal og skaffet seg senere lisensiat i moralteologi ved Alfonsiana i Roma.

### Prest
Den 17. desember 1990 avla han sine siste løfter i Roma og ble presteviet den 20. juli 1991 i Ars-sur-Moselle, av biskop Jean-Samuel Raobelina M.S. av Tsiroanomandidy i Madagaskar.

Fram til 1992 arbeidet han for Caritas i Roma. Fra 1992 til 1998 drev han et mottaks-, trenings- og rehabiliteringssenter i Cerfroid, stedet der hans religiøse orden ble grunnlagt. I løpet av denne tiden arbeidet han også i menighetssjelesorgen og som prest for Katolsk aksjon og på et lukket psykiatrisk sykehus. I løpet av denne tiden, fra 1995 til 1997, fullførte han opplæring i psykiatri ved *Chrétiens en Santé Mentale* i Paris. 

Fra 1998 til 2000 tok han arabiske og islamske studier ved *Dar Comboni Institute for Arabic Studies* i Kairo. Han var da direktør for Sta Bakhita-senteret for sudanesiske flyktninger i Kairo til 2006.

Fra 2007 til 2010 var han sjelesorger for utlendinger for Det apostoliske vikariat i Arabia i Bahrain. I 2008 tok han en grad i lingvistikk fra Open Arab University i Manama. 

Fra 2009 til 2012 var han provinsråd i sitt ordenssamfunn; fra 2012 til 2020 fullførte han tilleggsstudier i praktisk teologi ved Université Laval i Québec. 

Fra 2011 til 2019 var han også sogneprest i Det apostoliske vikariat i Nord-Arabia. Fra og med 2019 var han generalvikar for sin orden samt president for generalsekretariatet for utdannelse og juridisk representant for trinitarianernes generalkurie i Roma.

### Apostolisk vikar i Nord-Arabia, titulærbiskop
Pave Frans utnevnte ham 28. januar 2023 til apostolisk vikar for det apostoliske vikariatet i Nord-Arabia. Prefekten for Dikasteret for interreligiøs dialog, kardinal Miguel Ayuso Guixot MCCJ bispeviet ham den 18. mars samme år i katedralen *Vår Frue av Arabia*. Medkonsekratorer var den apostoliske nuntius i Kuwait, Qatar og Bahrain, erkebiskop Eugene Martin Nugent, og den apostoliske vikar for Sør-Arabia, Paul Hinder, som hadde administrert vikariatet Nord-Arabia som apostolisk administrator siden mai 2020.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
* Pave Frans (1936- ) *1992
* Kardinal Miguel Ayuso Guixot (1952-2024) *2016
* Biskop *Aldo Berardi* O.Ss.T. (1963- ) *2023

## Referanser